Document ID: 32000D0275

Komisijas Lēmums
(2000. gada 21. marts)
par dažu kategoriju vadītāja apliecību savstarpējo atbilstību
(paziņots ar dokumenta numuru C(2000)511)
(Dokuments attiecas uz EEZ)
(2000/275/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 29. jūlija Direktīvu 91/439/EEK par vadītāju apliecībām [1], kurā jaunākie grozījumi izdarīti ar Direktīvu 97/26/EK [2], un jo īpaši tās 1. panta 2. punktu un 10. panta pirmo daļu,
tā kā:
(1) Ar Direktīvu 91/439/EEK nosaka, ka visām vadītāja apliecībām, ko dalībvalstis ir izdevušas, tostarp tām apliecībām, kuras ir izdotas pirms minētās Direktīvas ieviešanas valstu tiesību aktos, jābūt savstarpēji atzītām.
(2) Savstarpējas vadītāja apliecību atzīšanas princips ir saistīts ar visu to tiesību pilnīgu atzīšanu, kuras apliecības īpašniekam ir piešķirtas saskaņā ar tajā laikā spēkā esošajiem valsts noteikumiem.
(3) Direktīva 91/439/EEK nosaka, ka dalībvalstīm jānosaka atbilstība starp to kategoriju apliecībām, kas izdotas pirms minētās direktīvas īstenošanas, un tām, kuras noteiktas tās 3. pantā. Šai atbilstībai jābūt ar Komisijas piekrišanu, un tai jābūt juridiski saistošā formā,
IR PIEŅĒMUSI ŠO LĒMUMU.
1. pants
Šis lēmums attiecas uz visām derīgajām vadītāju apliecībām, kuras ir izdotas dalībvalstīs un kuras joprojām ir apritē.
2. pants
Atbilstības tabulas starp to kategoriju vadītāja apliecībām, kas ir izdotas dalībvalstīs pirms Direktīvas 91/439/EEK īstenošanas, un saskaņotajām kategorijām, kā noteikts Direktīvas 91/439/EEK 3. pantā, ir noteiktas šā lēmuma pielikumā.
3. pants
1. To kategoriju vadītāja apliecības, kas ir izdotas dalībvalstīs pirms Direktīvas 91/439/EEK īstenošanas, tās īpašniekam dod tiesības bez ierobežojumiem vadīt atbilstošo kategoriju transportlīdzekļus, kā aprakstīts šā lēmuma pielikuma tabulās, ja vien attiecībā uz atbilstīgajām tiesībām nav noteikts citādi.
2. Kodi, kas tabulās norāda uz atbilstīgo tiesību ierobežošanu, ir saskaņoti Kopienas kodi, kā noteikts Direktīvas 91/439/EEK 7. panta a) apakšpunktā.
3. Mainot vadītāja apliecību pret Kopienas parauga vadītāja apliecību, kā noteikts Direktīvas 91/439/EEK I un Ia pielikumā, saskaņā ar minētās direktīvas 8. panta 1. punktu, atbilstīgās tiesības piešķir, kā aprakstīts šā lēmuma pielikumā.
4. pants
Šis lēmums ir adresēts dalībvalstīm.
Briselē, 2000. gada 21. martā

Labels: 8
18
15